Shalom ja hyvää iltaa! Tässä TV7-uutiset Jerusalemista.
Uutisotsikoissa tänään: -
Pääministeri Netanjahu rukoili Länsimuurilla Jerusalemissa -
voitettuaan edellisenä päivänä Israelin parlamenttivaaleissa.
USA:n hallinnon ylemmät viranomaiset sanovat, -
että Valkoinen talo arvioi uudelleen suuntansa Israel-politiikassaan.
Iran ja P5+1-maat käynnistivät tänään uuden neuvottelukierroksen.
Iranin ulkoministerin mukaan neuvotteluissa edistyttiin.
Pääministeri Netanjahu rukoili Länsimuurilla Jerusalemissa -
voitettuaan edellisenä päivänä Israelin parlamenttivaaleissa.
Netanjahu kiihdytti kampanjaansa neljä päivää ennen vaaleja.
Hän antoi monia lupauksia tukemaan Likudia ja vetämään äänestäjiä -
muista oikeistolaisista ja kansallismielisistä puolueista.
Hän lupasi jatkaa juutalaisasutusten rakentamista ja sanoi, -
ettei palestiinalaisvaltiota synny hänen kaudellaan.
Nyt kun Netanjahu voitti vaaleissa suuren enemmistön, -
hän kiitti israelilaisia siitä, että hän sai neljännen kauden pääministerinä.
Arvostan Israelin kansalaisten päätöstä valita minut ja ystäväni -
odotuksista huolimatta ja voimakkaiden vaikuttajien edessä.
Teen kaiken, mitä voin, -
huolehtiakseni kaikkien israelilaisten turvallisuudesta ja hyvinvoinnista.
Vaikka Netanjahun täytyy koota koalitio pysyäkseen vallassa, -
hänen voittonsa käytännössä takaa, -
että hän saa presidentti Rivliniltä sunnuntaina -
ensimmäisenä tilaisuuden muodostaa uusi hallitus.
Hän on pisimpään palvellut johtaja Israelin historiassa -
ohittaen jopa ensimmäisen pääministerin, Ben Gurionin.
Vaikka Netanjahun Likud on suurin puolue, -
koalition muodostamisesta tulee vaikeaa.
Se tarvitsee 61 paikkaa knessetissä, ja kynnyksen ylittäminen on haaste, -
kun otetaan huomioon hajaannuksen määrä Israelin poliittisella kentällä.
Hallitukseen tulee monia jäseniä ja ne kaikki vetävät eri suuntaan.
Sen hallinta tulee olemaan paljon vaikeampaa Netanjahulle, -
kuin päivän juhlinta antaa ymmärtää.
Netanjahu aikoo muodostaa uuden hallituksen viikkojen sisään.
Hän neuvottelee jo muiden oikeistopuolueiden kanssa, -
mukaan lukien Bennettin johtaman Juutalaisen kodin, -
Moshe Kahlonin Kulanun ja ultraortodoksiryhmien kanssa.
Ratkaiseva osapuoli tulee olemaan Kulanu, joka voitti 10 paikkaa.
Se tekee Kahlonista niin kutsutun kuninkaantekijän, -
sillä hän voi mennä joko Netanjahun tai opposition puolelle.
Uskon, että Netanjahun täytyy nimittää Moshe Kahlon, -
entinen suojattinsa ja nykyinen kilpailijansa, talousministeriksi.
Siksi hän tulee huomaamaan, että hallitus, jota hän alkaa koota, -
ei ole niin vankka kuin alkuun oletettiin.
Pääministeri Netanjahu tarjosi Moshe Kahlonille talousministerin virkaa -
varmistaakseen tukensa jo ennen vaaleja.
Puhuessaan Haifassa Kahlon oli koalitioaikeistaan epäröivä.
Kuuntelemme ja käymme keskusteluja puolueen uusien jäsenten kanssa.
Sitten teemme päätöksen tulevaisuudesta.
Tulos tulee olemaan ratkaiseva, mutta tahdomme pohtia asiaa rauhassa.
Sionistisen liiton johtajat sanoivat eilen, että puolue menee oppositioon.
Lehdistötilaisuudessa puheenjohtaja Herzog sanoi, -
että tämä on nyt ainoa realistinen vaihtoehto.
Hän lupasi, että puolue pysyy sopivana vaihtoehtona -
kapealle oikeistohallitukselle, jonka aika on hänen mukaansa rajallinen.
EU:n ulkoministeri Mogherini soitti eilen Netanjahulle -
ja onnitteli tätä uudelleenvalinnasta. Mogherini sanoi, -
että EU on valmis työskentelemään Israelin uuden hallituksen kanssa.
Hän korosti tarvetta jatkaa rauhanneuvotteluja, -
jotta kahden valtion malli toteutuu.
Valkoisesta talosta sanottiin, että USA:n presidentti Obama -
onnittelee pääministeri Netanjahua puhelimitse lähipäivinä.
USA:n ulkoministeri Kerry soitti eilen. Valkoisen talon tiedottajan mukaan -
Obama uskoo kahden valtion mallia parhaaksi tieksi Lähi-idän rauhaan.
Netanjahu sanoi vaalikampanjan aikana, että Lähi-idän tilanne -
ei tee kahden valtion ratkaisun toteutusta mahdolliseksi tällä hetkellä.
Siihen vastaten USA:n ulkoministeriön viranomaiset sanoivat, -
että Valkoinen talo arvioi uudelleen suuntansa Israel-politiikassa, -
mukaan lukien Israelin suojelun YK:n instituutioissa.
Samat viranomaiset antoivat selonteon useisiin amerikkalaislehtiin.
Heistä Netanjahun lausunnot nostivat esiin perustavanlaatuisia kysymyksiä -
ja Israelin hallituksen viimeaikaiset toimet vastaavat Netanjahun puheita.
Israelin vaalitulos viittaa siirtymiseen oikealle juutalaisvaltion politiikassa.
Netanjahu lupasi ennen vaaleja, -
että hänen pääministerikaudellaan palestiinalaisvaltiota ei synny.
Näistä johtuen YK huolestui ja vaati juutalaisvaltiota -
jatkamaan neuvotteluja palestiinalaisten kanssa, -
jotta ratkaisu pitkään konfliktiin löydettäisiin.
Kun Israeliin muodostetaan uusi hallitus, sen velvollisuus -
on luoda olosuhteet lopulliselle rauhansopimukselle -
kansainvälisen yhteisön tuella, jotta miehitys päättyy -
ja palestiinalaisvaltio luodaan Israelin rinnalle olemaan rauhassa ja turvassa.
Siihen kuuluu laittoman rakentamisen lopettaminen palestiinalaisalueilla.
Pääsihteeri uskoo myös vakaasti, -
että se on paras ja ainoa tie Israelin pysyä demokraattisena valtiona.
Hän kehottaa Israelia jatkamaan viipymättä verotulojen siirtoa -
palestiinalaishallitukselle Pariisin protokollan mukaan.
Sitten Iranin ydinneuvotteluihin.
Iranin ja P5+1-maiden uusi neuvottelukierros alkoi tänään.
Ydinanalyytikko Kelsey Davenport, -
joka on ydinsulkupolitiikan johtaja asevalvontaliitossa USA:ssa, -
sanoi, että kumpikin osapuoli on sitoutunut etsimään ratkaisua -
mutta poliittinen paine voi hidastaa edistymistä.
Osapuolet ovat hyvin sitoutuneet etsi- mään sopimusta. He ovat edistyneet -
monissa vaikeissa asioissa viime aikoina tietäen, että aika on lyhyt.
Puitesopimuksen aikaraja on 31.3.
Se on mahdollista, mutta neuvottelijat ovat antaneet itselleen aikaa -
kesäkuuhun asti viimeistellä sopimus.
Osapuolilla on kuitenkin poliittisia paineita kotimaassa, etenkin USA:lla.
Obaman hallinnolla vastassa on kong- ressi, joka on jarruttanut prosessia.
Nyt on aika saavuttaa sopimus. Uskon että se saavutetaan maaliskuussa.
Iranin ulkoministeri Zarif sanoi, -
että neuvottelutiimi edistyi päivän neuvotteluissa.
Huomenta. - Oletteko edistyneet?
Olemme, mutta vielä on asioita selvitettävänä.
Mitkä asiat? - Kaikki. Ei, jotkin niistä.
Iran ja P5+1-maat USA, Venäjä, Kiina, Ranska, Iso-Britannia ja Saksa -
yrittävät saavuttaa puitesopimuksen aikarajaan 31.3. mennessä.
Siten he voisivat alkaa muotoilla teknistä sopimusta, -
jonka aikaraja on kesäkuun lopussa.
Kiitos seurasta!
Voitte katsoa meitä myös netissä: tv7israelnews.com tai tv7.fi.
Palautetta voi lähettää sähköpostitse: israelnews@tv7.fi.
Ajantasaista tietoa Facebook- sivullamme TV7 Israel News.
Rukoilkaa rauhaa Israelille ja Jerusalemille!
Olen Jonathan Hessen. Hyvää illan jatkoa, nähdään huomenna!
Suomennos: Maija Tuukkanen